**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „dėl ĮPAREIGOJIMO IŠKLAUSYTI BENDRAVIMO SU VAIKAIS TOBULINIMO KURSUS TĖVAMS (GLOBĖJAMS, RŪPINTOJAMS) KLAIPĖDOS MIESTO SAVIVALDYBĖJE VYKDYMO TVARKOS APRAŠO PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Parengto sprendimo projektu siekiama patvirtinti įpareigojimo išklausyti bendravimo su vaikais tobulinimo kursų tėvams (globėjams, rūpintojams) Klaipėdos miesto savivaldybėje tvarkos aprašą.

Sprendimo projekto tikslas – nustatyti įpareigojimo išklausyti bendravimo su vaikais tobulinimo kursų tėvams (globėjams, rūpintojams) Klaipėdos miesto savivaldybėje kursų organizatorius bei organizavimo procedūras.

Sprendimo projekto uždaviniai: 1) suteikti tėvams žinių apie pozityvią tėvystę; 2) stiprinti jų socialinius ir bendravimo su vaikais įgūdžius.

 **2. Projekto rengimo priežastys ir kuo remiantis parengtas sprendimo projektas.**

 Sprendimo projektas parengtas, vadovaujantis Įpareigojimo išklausyti bendravimo su vaikais tobulinimo kursus vykdymo tvarkos aprašu, patvirtintu Lietuvos Respublikos Vyriausybės 2012 m. gruodžio 12 d. nutarimu Nr. 1517. Šio nutarimo 4 punkte nurodyta, kad savivaldybės taryba patvirtina įpareigojimo išklausyti bendravimo su vaikais tobulinimo kursų tėvams (globėjams, rūpintojams) savivaldybėje tvarką.

**3. Kokių rezultatų laukiama.**

 Patvirtinus šį sprendimo projektą, kursų dalyviai galės įgyti bazinių žinių ir supratimą apie vaiko raidą, psichologinius poreikius, suvoks savo elgesio įtaką vaikų elgesiui, gebės naudoti esminius pozityvios tėvystės gebėjimus.

**4. Sprendimo projekto rengimo metu gauti specialistų vertinimai.**

 Buvo atsižvelgta į specialistų, dirbančių su vaikais ir jų šeimomis, vertinimus.

**5. Išlaidų sąmatos, skaičiavimai, reikalingi pagrindimai ir paaiškinimai.**

 Nėra.

**6. Lėšų poreikis sprendimo įgyvendinimui.**

 Kursai finansuojami pačių dalyvių, o jei kursų dalyvis turi teisę gauti socialinę pašalpą pagal Lietuvos Respublikos piniginės socialinės paramos nepasiturintiems gyventojams įstatymą, dalyvavimo kursuose išlaidos apmokamos valstybės lėšomis. Šiuo atveju kursai finansuojami socialinės apsaugos ir darbo ministro nustatyta tvarka iš Socialinės apsaugos ir darbo ministerijai patvirtintų asignavimų (Žin. 2013, Nr. 33-1606), todėl papildomų lėšų sprendimo įgyvendinimui nereikia.

**7. Galimos teigiamos ar neigiamos sprendimo priėmimo pasekmės.**

 Teigiamos pasekmės: bus formuojami pozityvios tėvystės gebėjimai.

**PRIDEDAMA:**

1. Teisės aktų, nurodytų sprendimo projekto įžangoje, išrašai,1 lapas.

Švietimo skyriaus vedėja Laima Prižgintienė